stanford-oval/wikipedia huggingface dataset:
אוברקול
מטרות

המטרות של הכרזת אוברקול עשויות להיות:
למצוא חוזה הניתן לביצוע ולשחק בו
למצוא הקרבה, כלומר: חוזה בו ניתן להיכשל ולהשיג תוצאה טובה יותר מהמצב בו היריבים משחקים, למשל: כאשר נמנע מהיריבים לשחק ולבצע חוזה המבטיח להם משחק מלא.
"לדחוף" את היריבים לחוזה בגובה רב יותר, בו יש סיכוי גדול יותר לכישלון
להפריע ליריבים למצוא חוזה אופטימלי
לתת מידע לשותף ביחס לסדרה בה מעוניינים שיוביל, אם היריב שלפניו יהיה הכרוז
תנאים להכרזת אוברקול לאחר פתיחה בגובה 1 > הכרזת אוברקול בגובה 1

להכרזת אוברקול בגובה 1 בסדרה אחרת נדרשים:
8 עד 16 נקודות
יש הדורשים מינימום של 9 נקודות לצורך הכרזת אוברקול.
לפחות 5 קלפים בסדרה המוכרזת
חוזק בסדרה
בדרך כלל חוזק בסדרה פירושו שני קלפים מכובדים בסדרה. במקרים בהם מספר הנקודות קרוב לגבול העליון, ניתן להכריז אוברקול גם עם פחות משני קלפים מכובדים בסדרה.  


למשל לאחר פתיחה של ♦1 מכריזים ♥1 עם הידיים הבאות:




יד 1

 A86 ♠

 KQ1083 ♥

 76 ♦

 742 ♣




יד 2

 K9 ♠

 AQJ108 ♥

 54 ♦

A432 ♣
תנאים להכרזת אוברקול לאחר פתיחה בגובה 1 > הכרזת אוברקול בגובה 2 בסדרה אחרת ללא קפיצה

להכרזת אוברקול בגובה 2 בסדרה אחרת נדרשים:
12 עד 16 נקודות
לפחות 5 קלפים בסדרה המוכרזת. אם מוכרזת סדרת מינור נדרשים בדרך כלל 6 קלפים בסדרה.
חוזק בסדרה
בדוגמה הבאה מכריזים ♦2 לאחר פתיחה של ♠1 של היריב:

 2 ♠

 K76 ♥

 AKJ1084 ♦

Q942 ♣
תנאים להכרזת אוברקול לאחר פתיחה בגובה 1 > הכרזת אוברקול בגובה 2 בסדרה אחרת עם קפיצה

הכרזת ♠2 לאחר הכרזת ♦1 של שחקן יריב היא דוגמה להכרזה מסוג זה.


בעבר תיארה הכרזה כזו יד חזקה של למעלה מ 15 נקודות ושישה קלפים בסדרה המוכרזת. בברידג' מודרני הכרזה כזו נועדה להפריע ליריבים במציאת התאמה בסדרה ולכן היא מתארת יד חלשה עם מספר נקודות נמוך (עד חמש נקודות) ושישה קלפים בסדרה המוכרזת. הרציונל של הכרזה כזו דומה לרציונל של Weak two bid.
תנאים להכרזת אוברקול לאחר פתיחה בגובה 1 > הכרזות אוברקול לא-טבעיות

הכוונה היא לקונבנציות בהן הכרזת אוברקול בסדרה מסוימת אינה מעידה על אורך באותה סדרה. דוגמאות לקונבנציות בהן מתבצע אוברקול מסוג זה הן:
canapé,  Michaels cuebid, Ghestem. גם הכרזת Unusual notrump המתארת יד עם אורך בשתי סדרות המינור היא דוגמה להכרזה לא טבעית.
תנאים להכרזת אוברקול לאחר פתיחה בגובה 1 > הכרזת אוברקול של 1NT

מכריזים אוברקול של 1NT עם יד מאוזנת עם 15 עד 17 נקודות ועוצר בסדרה שהוכרזה על ידי היריב.


בדוגמה הבאה מכריזים 1NT לאחר פתיחה של ♣1 של היריב:

 QJ2 ♠

 KQ8 ♥

 AQ7 ♦

K1095 ♣
הכרזות אוברקול לאחר פתיחה בגובה גבוה מאחד

לאחר פתיחה של היריב באמצעות Weak two bid, הכרזת אוברקול צריכה לתאר יד חזקה יותר מאשר לאחר פתיחה של היריב בגובה 1, משום שההכרזה תהיה לפחות בגובה 2. הכללים במקרה זה, דומים לכללים של הכרזת אוברקול בגובה 2 בסדרה אחרת ללא קפיצה לאחר פתיחה של היריב בגובה 1. השוני הוא בכך שנדרשות לפחות 12 נקודות על מנת להכריז הכרזה כזו.
תשובות להכרזת אוברקול

התשובות המקובלות להכרזת אוברקול מתוארות להלן:
Pass - מעט נקודות. לא מבטיח התאמה בסדרה שהוכרזה באוברקול
תמיכה בסדרת השותף - 6-10 נקודות עם שלושה קלפים בסדרה.
תמיכה בקפיצה בסדרת השותף - יד חלשה עם 4 קלפים לפחות בסדרת השותף.
Cue Bid - מבטיח 11 נקודות לפחות. בדרך כלל עם התאמה בסדרת השותף. מבקש ממכריז האוברקול להמשיך לתאר את ידו.
ההכרזה השנייה של מכריז האוברקול לאחר הכרזת Cue Bid של שותפו מתארת את חוזק ידו. חזרה על סדרה ללא קפיצה מתארת יד בתחום הנמוך (עד 11 נקודות). החלפת סדרה או חזרה בקפיצה על הסדרה שהוכרזה מתארת יד של 12-14 נקודות. הכרזת משחק מלא או הכרזת Cue Bid, מתארת  יד בתחום הגבוה (לפחות 15 נקודות).
הכרזת סדרה חדשה - לפחות חמישה קלפים בסדרה. הכרזה בגובה 1 מבטיחה 9 נקודות לפחות. הכרזה בגובה 2 מבטיחה 11 נקודות  לפחות. מחייב את מכריז האוברקול להכריז הכרזה אחת נוספת שאינה Pass.
הכרזת NT - בדרך כלל יד מאוזנת. ההכרזה מבטיחה עוצר בסדרה, שהוכרזה על ידי השחקן היריב. בדרך כלל שולל התאמה של שלושה קלפים בסדרת השותף . גובה ההכרזה נקבע לפי חוזק היד. עם 9-12 נקודות מכריזים 1NT. עם 13-14 נקודות מכריזים 2NT. עם 15 נקודות או יותר וללא סדרה שניתן להכריז, מכריזים 3NT.
אוברקול ו Takeout Double

כאשר היריב פתח ולשחקן במושב השני יש בין 12 נקודות ל 16 נקודות, עשויים להיות מצבים בהם היד, שמחזיק אותו שחקן, עונה גם על התנאים להכרזת  אוברקול וגם על התנאים להכרזת Takeout Double.


כך למשל, לאחר שהיריב פתח ♣1 היד הבאה עונה על התנאים לשתי ההכרזות האפשריות הנ"ל: 

6 ♠

 KQ1083 ♥

 AT76 ♦

 AJ9 ♣


במקרים בהם יש לנו חמישה קלפים או יותר בסדרת מייג'ור נעדיף להכריז הכרזת אוברקול בסדרת המייג'ור, על פני הכרזת Takeout Double.
ראו גם

Cue bid
Preemptive bid
Takeout Double
Weak two bid
Michaels cuebid
Lebensohl
לקריאה נוספת

מוטי גלברד, ברידג' הכרז בדרך הנכונה, המכרז התחרותי, חלק ב' , פרק 2:Overcall, הוצאה עצמית של המחבר, 2006
אפרים בריפמן, לקיחות ולקחים 2, Overcall, עמודים 45-52, 2015
Marty bergen. Points Schmoints Beregn Winning bridge Secrets, 1995. Magnus Books, ISBN 0963753320, Chapter 9:Competitive Bidding like four people boxing
Lawrence Mike. The Complete Book on Overcalls in Contract Bridge (2nd ed.), 2009.  Toronto: Master Point Press., ISBN 9781897106457
הערות שוליים

↑  למעט ידיים מאוזנות של 4-3-3-3 וידיים עם התאמה בסדרת מינור בהן עדיף חוזה של NT.
אורשה (מחוז משנה)

מחוז משנה אורשה (בבלארוסית: Аршанскі раён; ברוסית: Оршанский район) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר אורשה.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה אורשה 31,009 בני אדם. ההרכב האתני של האוכלוסייה במחוז היה ב-2009: 92.01% בלארוסים, 5.99% רוסים ו-2.00% אחרים. שפות הדיבור הנפוצות: בלארוסית (69.05%) ורוסית (29.47%).
איסיק קול

| --- | --- |
חוף באיסיק קול
חוף באיסיק קול
 מידע כללי
 מיקום:  קירגיזסטן
 סוג:  אגם טרמינלי 
 מידות
 שטח:  6,236 קמ"ר
 נפח:  1,738 קמ"ק
 גובה:  1607 מטר מעל לפני הים
 אורך מרבי:  182 ק"מ
 אורך:  182 קילומטר
 רוחב מרבי:  60 ק"מ
 רוחב ממוצע:  60 ק"מ 
 עומק מרבי:  668 מטר
 ‏עומק ממוצע:  270 מטר
 מידע נוסף
 מליחות:  0.6%
 נהר מזין:  הפשרת קרחונים
 ‏אגן ניקוז:  15,844 קמ"ר
 מדינות באגן הניקוז:  קירגיזסטן
 אורך קו החוף:  688 ק"מ
 ערים:  קארקול, חולפון-אטא(אנ')
 תחלופת המים:  330 שנים
 קואורדינטות:  42°25′00″N 77°15′00″E﻿ / ﻿42.416666666667°N 77.25°E﻿ / 42.416666666667; 77.25
  (למפת קירגיזסטן מוגדלת) בישקק אוש בטקן ג'לאל-אבאד נרין טלס קארקול הרפובליקה העממית של סין קזחסטן אוזבקי. טג'יקיסטןאיסיק קול(למפת קירגיזסטן רגילה) בישקק אוש בטקן ג'לאל-אבאד נרין טלס קארקול הרפובליקה העממית של סין קזחסטן אוזבקי. טג'יקיסטןאיסיק קול מפת קירגיזסטן. ניתן לראות את אגם איסיק קול הגדול במזרח המדינה
 
תמונת לווין של אגם איסיק קול, האגם בלב ההרים. ספטמבר 1992
חוף באיסיק קול
איסיק קול (בקירגיזית: Ысык-Көл, ברוסית: Иссык-Куль) הוא אגם הנמצא במזרח קירגיזסטן. הוא נמצא צפונית לרכס טיין שאן ודרומית להרי קונגיי אלאטאו (אנ'). האגם נמצא בגובה של 1,606 מטר מעל פני הים. שטחו 6,236 קמ"ר ועומקו המרבי 668 מטר.
זהו האגם ההררי השני בגודלו בעולם לאחר אגם טיטיקקה באמריקה הדרומית וכן אגם המלח השני בגודלו בעולם לאחר הים הכספי. הוא ניזון ממעיינות ומכ-118 נהרות ונחלים המביאים את מי הפשרת השלגים והקרחונים באביב ובקיץ.
פירוש שמו הוא "האגם החם". מקור השם בכך שמימיו אינם קופאים בחורף, גם כשהטמפרטורה סביבו נמוכה מנקודת הקיפאון, בשל צירוף של גורמים: מליחות נמוכה (סביב 0.6% בהשוואה ל-3.5% במי ים), גוף מים עמוק ופעילות גאותרמית תת-קרקעית.
האקלים באזור האגם הוא יבשתי קיצוני, הגורם להבדלים גדולים בין החורף לקיץ: הטמפרטורה הממוצעת בקיץ היא כ-22 מעלות צלזיוס, אולם נרשמו מקרים של 40 מעלות צלזיוס. בחורף ממוצע הטמפרטורות הוא כ-5 מעלות צלזיוס, אך היו רישומים של 30- מעלות צלזיוס ואף פחות מזה.
תיירים רבים מגיעים לאגם בעיקר מפני שזהו האגם הגדול ביותר בקירגיזסטן, בגלל יופיו והנוף היפה סביבו.
האגם וסביבתו מוכרזים על ידי ארגון אונסק"ו כשמורה ביוספרית מאז שנת 2001.
הערות שוליים

↑  Lake Issyk-Kul
| --- | --- |
בקרת זהויות :  GND: 4406221-7  LCCN: no2008088743  VIAF: 244718159   WorldCat (עם VIAF): 244718159 
ערך זה הוא קצרמרבנושא ימות ואגמים ובנושא קירגיזסטן. אתם מוזמנים לתרום לוויקיפדיה ו.
אילש מונוש

| --- | --- |
אין תמונה חופשית
 לידה:  8 במרץ 1888 באלטה, האימפריה הרוסית 
 הוצאה להורג:  2 בנובמבר 1944 (בגיל 56) בודפשט, ממלכת הונגריה 
 שם לידה:  Brandstein Illés 
 מדינה:  הונגריה 
 שפות היצירה:  הונגרית 
 
אִילֵש מוֹנוּש במקור ברנדשטיין, בשמו המחתרתי: טאמאש אַץ' (בהונגרית: Mónus Illés; באלטה, האימפריה הרוסית, 12 במרץ 1888 – בודפשט, 2 בנובמבר 1944) היה פוליטיקאי סוציאל-דמוקרטי, ועיתונאי הונגרי-יהודי, שנרצח בשואה.
ביוגרפיה

נולד בשם איליה (אליהו) בּרַנדשטיין במשפחה יהודית למרק ברנדשטיין וליֶדָה לֶטווינסקי בבאלטה, יישוב במחוז אודסה באוקראינה של ימינו. המשפחה ברחה להונגריה מהפוגרומים באזור תחת שלטון אלכסנדר השלישי, קיסר רוסיה, בטרם מלאו לאילש שנה. אילש אומץ על ידי הסנדלר יוז'ף מונוש שנתמנה מאוחר יותר למזכיר אגודת הסנדלרים ההונגרית. גם אילש הפך לסנדלר. הוא הצטרף לתנועת הפועלים באויפשט. בתקופת הרפובליקה הסובייטית ההונגרית הוא לא השתייך לאגף השמאלי שלו המפלגה הסוציאל-דמוקרטית ההונגרית אך גם לא לאגף הימני יותר, לחוגו של פּאֵייר. הוא היה אוטודידקט ובין 1922 לבין 1927 הוא מילא תפקידים באיגוד המקצועי של הבורסקאים ועובדי תעשיית העורות וכן כיהן בהנהגת המפלגה הסוציאל-דמוקרטית. בשנת 1926 המיר את דתו היהודית ללותרנית. בין השנים 1919–1938 היה עורך העיתון המקצועי "עובד תעשיית העורות", ובשנים 1934 - 1938 היה גם העורך הראשי של ה"סוציאליזם" (כתב עת סוציאל-דמוקרטי, תאורטי, פוליטי, כלכלי וחברתי של ה-MSZDP) ובמקביל בשנים 1934–1939 היה עורך היומון של המפלגה "קול העם" (Népszava). כאידאולוג של מפלגתו הוא כתב מספר חוברות.
מונוש נעצר על ידי הגסטאפו בסתיו 1944, אך נמלט ב-15 באוקטובר. כמה ימים אחרי זה התרחש הפוטש של מפלגת צלב החץ שתפסה את השלטון. הוא נתפס במהירה, נעצר והוצא להורג זמן קצר לאחר מכן.
משפחתו

ב-12 באוגוסט 1938, התחתן. נשא לאישה את יולאן קורוניה.
אשתו הפכה לחברת האספה הלאומית ההונגרית לאחר הבחירות בשנת 1945 וגם שנתיים לאחר מכן. ב־23 בפברואר 1948 מונתה לסגנית יושב ראש הפרלמנט.
כתביו

הנושא החקלאי ; צוות מעלה. אליהו מונוס; קלילות Ny., Bp., 1930
השקפת עולמו של הסוציאליזם ; ינוש אשטרגליוס, בודפשט, 1937 (חוברות סוציאל-דמוקרטיות)
על בעיות הסוציאליזם. שלוש הרצאות מאת אליהו מונוס. ענה על כמה התנגדויות ; המפלגה הסוציאל-דמוקרטית, ב ', 1943
תורת הסוציאליזם המודרני. קטע מסדרת הסמינרים מאת אליהו מונוס ; חנות הספרים Népszava, Bp., 1945 ( הספרייה של הידע הסוציאליסטי )
כתבים נבחרים של אליהו מונוס ; var., שיזוף. Ágnes Szabó ו- István Pintér; Kossuth, Bp.
לקריאה נוספת

פאל גויאש: בודפשט: איגוד הספרנים והארכיונאים ההונגרים. 1939-2002.
יאנוס גיורגיאק: השאלה היהודית בהונגריה. Bp., Osiris, 2001.
לקסיקון ספרותי הונגרי. Főszerk. בנדק מרסל. Bp., מו"ל אקדמי, 1963-1965.
לקסיקון תולדות תנועת העבודה. אד. בראשות הנריק וואס. Bp., הוצאת Kossuth, 1972.
האייקון הגדול ההונגרי. Főszerk. László Ériesős (המאות 1–5) ), Gábor Berényi (מהדורה 6) ), Lászlóné Lány (8-). Bp., Akadémiai Kiadó, 1993-.
דיולה בורבאנדי: תמונות קריירה פוליטיות הונגריות 1938–1948. Bp., אירופה, 1997.
הלקסיקון החדש של רוואי. הקולגה איסטוון טרסולי. שקסארד, תינוקות, 1996-.
לקסיקון אויפשט. אד. biz. בראשותו של לאיוסש שיפוש, העורך הראשי. לאסלו הירמן. Újpest, Újpest השלטון המקומי-הוצאת Kossuth, 2002.
אנציקלופדיה ביוגרפית הונגרית חדשה. Főszerk. László Markó. Bp., מועדון הספרים ההונגרי
לקסיקון ספרותי הונגרי חדש. פטר לאסלו. Bp., Akadémiai Kiadó, 1994.
הערות שוליים

↑  A házasságkötés bejegyezve Budapest VIII. ker. polgári akv. 1189/1938. folyószám alatt.
| --- | --- |
בקרת זהויות :  BIBSYS: 98046374  BnF: cb12316306h (data)  ISNI: 0000 0000 8019 5493  LCCN: n93101257  NKC: skuk0000907  SUDOC: 077775082  VIAF: 73073176   WorldCat (עם VIAF): 73073176
אוניברסיטת מיאמי

ערך זה עוסק ב- שנמצאת בפלורידה. אם התכוונתם ל- שנמצאת באוהיו, ראו .
| --- | --- |
לוגו האוניברסיטה

 אוניברסיטה
 מוטו:  Magna est veritas (לטינית) - באנגלית: GREAT IS THE TRUTH
 תקופת הפעילות:  1925–הווה (כ־99 שנים)
 קמפוס:  פרברי
 בעלי תפקידים
 נשיא:  חוליו פרנק
 צוות:  2,348
 סגל:  1,050
 סטודנטים
 כלל הסטודנטים:  18,486 (נכון ל־1 בספטמבר 2021) 
 סטודנטים לתואר ראשון:  10,379
 סטודנטים לתארים מתקדמים:  5,070
 שונות
 הון עצמי:  741 מיליון דולר אמריקאי
 כינוי קבוצת הספורט:  "ההוריקנים"
 מיקום
 מיקום:  ארצות הברית קורל גייבלס, פלורידה, ארצות הברית
 מדינה:  ארצות הברית ארצות הברית
 קואורדינטות:  25°43′18″N 80°16′45″W﻿ / ﻿25.721644°N 80.279267°W﻿ / 25.721644; -80.279267
 www.miami.edu
  (למפת מיאמי מוגדלת) אוניברסיטת מיאמי(למפת מיאמי רגילה) אוניברסיטת מיאמי
 
אוניברסיטת מיאמי (באנגלית: University of Miami, נקראת גם: Miami of Florida, או UM, הידועה בכינויה מקבוצות הספורט The U) היא אוניברסיטה פרטית שנוסדה בשנת 1925 בקורל גייבלס שבפלורידה, בקרבת העיר מיאמי.
באוניברסיטה לומדים כ-15 אלף תלמידים מכל חמישים מדינות ארצות הברית ומ-148 מדינות נוספות. נכון להיום[דרושה הבהרה] יש כ-2,348 חברים במשרה מלאה בפקולטה.
בשנת 2003, החלה האוניברסיטה בקמפיין גיוס כספים שנקרא "מומנטום" כדי לשפר את הצוות ואת מתקני האוניברסיטה. בסוף הקמפיין, בפברואר 2008, אוניברסיטת מיאמי גייסה 1.4 מיליארד דולר והפכה לאוניברסיטה הצעירה בארצות הברית שגייסה מעל מיליארד דולר והראשונה שעשתה זאת בפלורידה, מתוך 56 אוניברסיטאות שניהלו קמפיין מסוג זה אוניברסיטת מיאמי היא המוסד הפרטי היחיד שהשיג עד כה מטרה זאת.
במוסד ישנה מגמת מוזיקה מהטובות בארצות הברית, בין בוגריה הבולטים נמנים הגיטריסטים פאט מתיני וחירם בולוק, הבסיסט ג'אקו פסטוריוס והמתופף דן גוטליב.
במהלך שנות ה-80 החלה האוניברסיטה להתפרסם על ידי קבוצת הפוטבול של האוניברסיטה. חלק מהפרסום היה שלילי בשל סגנון המסיבות של הקבוצה, מה שהוביל לחקיקת חוק המגביל מסיבות בפוטבול מכללות. באמצע שנות ה-90, קבוצת הפוטבול איבדה מיכולתה לאחר הגבלות של ה-NCAA (הארגון האחראי על ספורט מכללות בארצות הברית) עקב עבירה על חוקי הארגון. האוניברסיטה הצליחה לחזור לעצמה ובשנת 2000 נשדדה מהגעה למשחק האליפות שלא כצדק, בשנת 2001 לקחה את האליפות החמישית בתולדותיה. בשנת 2002 הגיעה הקבוצה לגמר ארצות הברית אך הפסידה על טעות שיפוט. ה-NCAA חקרו את האוניברסיטה באשמת עבירה על חוקי הארגון, מאחר שהארגון עבר על החוק במהלך ביצוע החקירה, על האוניברסיטה נגזר עונש מזערי. קבוצת הפוטבול השיגה 5 אליפויות בשנים: 1983, 1987, 1989, 1991, 2001.
אורן אזרד

אורן אליהו אזרד (נולד ב-19 ביוני 1976) הוא שחיין עבר, אלוף ישראל בשחייה, שהשתתף באולימפיאדת סידני במדי נבחרת ישראל.
ביוגרפיה

אורן אזרד התאמן בקבוצת השחייה של הפועל נס ציונה בהדרכתו של מארק פלג ואחר כך בהפועל ירושלים.
ביוגרפיה > 1994

באליפות ישראל שנערכה באוגוסט 1994 זכה אזרד בשתי מדליות כסף, במשחה ל-50 מטר חופשי בתוצאה של 24.40 שניות, אחרי דימה ריבינסקי מהפועל ירושלים (24.02 דקות) ולפני איתן אורבך ממכבי חיפה (24.44 שניות) ובמשחה ל-100 מטר חופשי בתוצאה של 52.95 שניות, אחרי איתן אורבך (52.59 שניות) ולפני מורן זומרפלד ממכבי נהריה (54.19 שניות).
ביוגרפיה > 1997

באליפות אירופה שנערכה בסביליה, ספרד באוגוסט 1997 סיים אזרד במקום שביעי במשחה שליחים 4x100 מטר חופשי ביחד עם יואב ברוק, ערן גרומי ואיתן אורבך בתוצאה של 3:23.10 דקות, כשחיין שני הוא קבע ב"זינוק שליחים" תוצאה של 51.66 שניות, במקום 20 במשחה ל-50 מטר חופשי תוצאה של 23.61 שניות ובמקום 21 במשחה ל-100 מטר חופשי תוצאה של 51.78 שניות.
ביוגרפיה > 2000

באליפות אירופה שנערכה בהלסינקי, פינלנד ביולי 2000 סיים אזרד במקום שמיני במשחה שליחים 4x100 מטר חופשי ביחד עם איתן אורבך, טל שטריקר ויואב ברוק בתוצאה של 3:25.21 דקות. התוצאה שקבע בזינוק שליחים הייתה 50.86 שניות. בשלב המוקדמות הרביעייה הישראלית עלתה מהמקום השישי בתוצאה שחל 3:23.26 דקות, אלכסיי מנז'ולה שחה במקומו של שטריקר. התוצאה שקבע בזינוק שליחים הייתה 51.12 שניות.
באולימפיאדת סידני (2000) סיים אזרד במקום 14 במשחה שליחים 4x100 מטר חופשי בשיא ישראלי של 3:22.06 דקות, ביחד עם מנצ'ולה, אורבך וברוק. התוצאה שקבע בזינוק שליחים הייתה 50.68 שניות.
שיאים אישים > בריכת 25 יארד

50 יארד חופשי: 20.30 שניות
100 יארד חופשי: 43.97 שניות
200 יארד חופשי: 1:36.34 דקות
100 יארד גב: 48.92 שניות
200 יארד גב: 1:48.26 דקות
הערות שוליים

↑  Swimrankings - Swimming Rankings and Results - Worldwide, International Swim Sport, www.swimrankings.net
↑  Swimrankings - Swimming Rankings and Results - Worldwide, International Swim Sport, www.swimrankings.net
|  משלחת ישראל לאולימפיאדת סידני (2000)  |
| --- | --- | --- |
|  אתלטיקה | אלכס אברבוך • כפיר גולן • גדעון יבלונקה • טומי כפרי • קונסטנטין מטוסביץ' • רוגל נחום • אלכסנדר פורחומובסקי • דני קרסנוב |  |
|  ג'ודו | אורית בראון • אריק זאבי • גיל עופר |  |
|  היאבקות | מיכאל ביילין • יורי יבסייצ'יק • גוצ'ה ציציאשווילי |  |
|  התעמלות אמנותית | אור טוקייב |  |
|  סיף | איילת אוחיון |  |
|  קליעה | אלכסנדר דנילוב • גיא סטריק |  |
|  קיאק | רועי ילין • ליאור כרמי • לריסה פסחוביץ' • רמי צור •  מיכאל קולגנוב |  |
|  שחייה | אורן אזרד • איתן אורבך • ורד בורוכובסקי • עדי ביכמן • יואב ברוק • יואב גת • מיקי חליקה • יואב מאירי • אלכסיי מנז'ולה • טל שטריקר |  |
|  שיט | עמית ענבר • מיכל היין • אלעד רונן • אלי צוקרמן • ענת פבריקנט • שני קדמי |  |
אידיוט (ספר)

| --- | --- |

כריכת מהדורת 1993
 מידע כללי
 מאת:  פיודור מיכאילוביץ' דוסטויבסקי
 שפת המקור:  רוסית
 סוגה:  רומן
 מקום התרחשות:  האימפריה הרוסית 
 תקופת התרחשות:  שנות ה-60 של המאה ה-19 (1867–1868) 
 הוצאה
 תאריך הוצאה:  1869
 הוצאה בעברית
 הוצאה:  מצפה (מהדורה ראשונה)
 תאריך:  1929 (מהדורה ראשונה)
 תרגום:  ש' הרברג (מהדורה ראשונה)
 מהדורות נוספות
 תאריך מהדורות נוספות:  ראה תרגומים לעברית
 מספר כרכים:  2 (מהדורה ראשונה)
 סדרה
 ספר קודם:  המהמר 
 הספר הבא:  הבעל הנצחי 
 קישורים חיצוניים
 הספרייה הלאומית:  001285812, 001380050, 001380052, 001380051, 001258259
 
אידיוט (או האידיוט; ברוסית: Идиот) הוא רומן מאת פיודור מיכאילוביץ' דוסטויבסקי שנכתב בשנים 1868–1869. הספר נחשב לאחד הרומנים החשובים יותר של דוסטויבסקי.
עלילה

הנסיך מישקין, בן למשפחה מיוחסת שהוא הצאצא האחרון שלה, חוזר לסנקט פטרבורג לאחר שהייה ארוכה בשווייץ, שם היה מאושפז בשל מחלה. אין לו כמעט דבר פרט לבגדים שלעורו, אך הוא אופטימי וידידותי בצורה יוצאת דופן. סגנונו החברותי, הישיר והפתוח הם שמקנים לו את התואר "אידיוט", אף שהוא ניחן בראייה חדה למדי, התנהגותו נדמית תמימה מאוד.
ברכבת לסנקט פטרבורג מתחבר מישקין עם רוגוז'ין, פרחח הולל שירש הון מאביו הסוחר. הלה מספר לו על תשוקתו לנסטסיה פיליפובנה, יפהפייה ידועה לשמצה בשל התנהגותה ואורח חייה. הנסיך מגיע אל ביתו של הגנרל יפאנצ'ין, בעלה של קרובת המשפחה האחרונה של הנסיך, ומתיידד עם בני הבית. משהוא רואה את תמונתה של נסטסיה הוא נתקף תשוקה עזה לראות אותה.
הנסיך מגיע למסיבה אותה עורכת נסטסיה, ורואה כיצד רוגוז'ין השתוי מציע לה הון עתק כדי שתלך איתו. הוא מציע לה נישואין כדי להציל אותה, אך היא מסרבת לקבל את עזרתו ובורחת עם רוגוז'ין, שהופך מחבר קרוב לאויבו של הנסיך ואף מנסה לרצחו.
אנו פוגשים שוב בנסיך לאחר שעברו מספר חודשים, ועברו עליו מספר חוויות נוספות בחברת נסטסיה. הוא מגיע לעיירת קיט שבה מתגוררת משפחת הגנרל יפאנצ'ין ומחדש את קשריו עם בני המשפחה, שם הולכים ומתחזקים קשריו עם בתם הצעירה, אגלאיה. אולם לבסוף משליך הנסיך את כל מה שהיה לו כדי להינשא לנסטסיה, וזו בורחת ממנו חזרה אל רוגוז'ין, שרוצח אותה. כתוצאה מכך שוקע הנסיך בטירוף, ואגלאיה משליכה את עצמה לנישואים לא מאושרים.
תוכני הספר

יש הטוענים כי בספר מביע דוסטויבסקי ביקורת כלפי החברה הרוסית, והצורה בה היא פוגעת בערכי החמלה ואהבת האדם שאותם מייצג הנסיך. הוא יוצא נגד תהליכי השינוי שעברו על רוסיה באותה תקופה, אך לא נרתע גם מביקורת עצמית על ביקורתו, שאותה הוא שם בעיקר בפיו של הנסיך, שמצבו הנפשי מעורער והבנתו את המציאות לאשורה אינה ברורה, ובפיו של לבדייב, קמצן ושקרן בוגדני שמוזכר גם כפרשן אפוקליפסה, תחום שדוסטויבסקי תיעב. כמו כן מביא דוסטויבסקי נאום ארוך על מהות החיים כפי שהם משתקפים דרך עיניו של איפוליט, נער צעיר הגוסס משחפת המייצג את הריקנות שבגישה הניהיליסטית שרווחה באותה התקופה, אך מיד שם את אותו הנאום ללעג ולקלס בעיני שומעיו. האמביוולנטיות של הסיפור והטראגיות של דמויותיו מבליטה את קווי האופי של החברה שבה פועלות דמויות הסיפור. יש הרואים בדמותו של הנסיך מישקין סוג של "ישו" המתקשה להתנהל בחיים כפי שהם.
תרגומים לעברית

אידיוט: רומן; תרגם ש' הרברג, מצפה ירושלים – תל אביב, 2 כרכים, תרפ"ט 1929. (מהדורות נוספות: עם עובד, תשט"ז; תשל"ב; תשל"ה-1975, עם אחרית דבר מאת עזרא זוסמן.)
אידיוט, תרגמה נילי מירסקי, הקיבוץ המאוחד תל אביב, 2 כרכים, תשנ"ג-1993.
אווז עורבני

| אווז עורבני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: אווזים עורבניים
סוג:: Anseranas
מין:: אווז עורבני
שם מדעי
 Anseranas semipalmata ‏לאת'אם, 1798

אווז עורבני (שם מדעי: Anseranas semipalmata) הוא מין יחיד בסוגו והיחיד ששרד ממשפחתו שבסדרת האווזאים. נפוץ באגמים, ביצות וחופים בצפון אוסטרליה ובגינאה החדשה. האווז אינו נמצא בסכנה אך החל להיעלם מכמה אזורים באוסטרליה. הוא נחשב כעת חיה מוגנת  במדינה, לאחר שבעבר ניצודו רבים מבני מינו על ידי האבוריג'ינים.
מאפיינים

למרות שהוא קרוי אווז, הוא לא משתייך למשפחת הברווזיים אלא למשפחה אחרת - אווזים עורבניים - בה כל שאר המינים נכחדו. המינים הקרובים אליו ביותר הם הקמיקיים בדרום אמריקה.
לאווז נוצות שחורות-לבנות ורגליים צהובות. יש לו שטח עור חשוף ורוד על הפנים ומקור ורוד וארוך, בעל בליטה מעוקלת ייחודית. לראשו  כרבולת שחורה. אורכו 75-90 ס"מ, מוטת כנפיו 125-185 ס"מ ומשקלו 2.8 ק"ג בממוצע. הנקבות מעט יותר קטנות מהזכרים אך דומות להם במראה. הצעירים בעלי פלומה אפורה-לבנה ועור הפנים החשוף שלהם אפור ולא ורוד.
אווז זה חי בלהקות ומקנן על הקרקע. הנקבה מטילה 5-14 ביצים בממוצע. הוא אינו מונוגמי כמיני אווזים אחרים, והזכר מזדווג עם נקבות רבות. משערים, שתופעה זו מקטינה את הסיכון שהאפרוחים ייטרפו על ידי תנינים, נחשים, שחפים ועופות אחרים.
גלריה

אווז עורבני במעוף
Museum specimen
ראו גם

אווזאים
פאונה של אוסטרליה
הערות שוליים

↑  אווז עורבני באתר הרשימה האדומה של IUCN
אינולין

אינולינים הם קבוצה של פוליסכרידים טבעיים המיוצרים על ידי מספר סוגי צמחים. האינולינים שייכים למשפחה של סיבים הידועים בשם פרוקטאנים (פולימרים של פרוקטוז). הצמחים משתמשים באינולין כאמצעי לאחסון אנרגיה, ובדרך כלל ניתן למצוא את האינולין בשורש או בקנה השורש. רוב הצמחים המסנתזים ומאחסנים אינולין לא מייצרים פחמימות אחרות כגון עמילן.
בבדיקת פינוי אינולין, האינולין משמש לצורך מדידה של קצב הסינון של הכליה בדרך של הזרקתו לגוף האדם ומדידת כמות האינולין בשתן. לאינולין שתי תכונות שהופכות אותו לחומר מועדף למדידה:
משקלו המולקולרי קטן מ-400 דלטון, ולכן הוא יכול לחדור לתוך הנפרון.
האינולין לא נספג מחדש בניגוד לסוכר.
קצב הסינון הכלייתי נתון בנוסחה הבאה:
אינוורסיית רום

אינוורסיית רום היא אינוורסיה המתרחשת בגובה רב. במצב זה, החל מגובה מסוים הטמפרטורה עולה כאשר מגביהים.
אינוורסיית רום יכולה להיווצר כאשר רמה ברומטרית שמכילה אוויר חם נמצאת בגובה רב, ובקרבת הקרקע נמצא אוויר קר במערכת של לחץ נמוך. לחץ האוויר הגבוה ברום, מונע מהאוויר הקר לעלות ונוצרת אינוורסיה בגובה רב, כלומר האוויר החם ברמה הברומטרית נמצא מעל שכבת האוויר הקר.
גושי אוויר חמים שנפלטים סמוך לקרקע עולים וכאשר הם מגיעים לשכבת האינוורסיה משתווה הטמפ׳ שלהם לטמפ׳ הסביבה, ועלייתם מואטת עד שנפסקת. שכבת האוויר שבה קיימת תנועת אוויר כלפי מעלה היא שכבת העירוב, וככל שהיא דקה יותר ייכלאו המזהמים בשכבה דקה יותר וריכוזם בשכבה זו יהיה גבוה יותר. מצב זה נוצר כאשר לשכבות הגבוהות של אטמוספירה מגיע אוויר חם יחסית לזה שמתחתיו. מצב זה קיים בישראל בעיקר בקיץ. בשכבות הגבוהות של האטמוספירה יש שקיעה והתחממות של אוויר מרום האטמוספירה, ובשכבות התחתונות הסמוכות לקרקע ישנה תנועת אוויר קריר המגיע מהים.
השפעת אינוורסיית הרום בישראל: בחיפה מפעלי התעשייה ממוקמים במפרץ ורוב בנייני המגורים על הכרמל בגובה של 250-500 מ׳. בעונות המעבר (ולעיתים גם בקיץ) נוצרת אינוורסיית רום שבסיסה נמוך, ורוחות נושבות מכיוון התעשייה לכרמל, המזהמים נלכדים באזורי המגורים בשכבת עירוב דקה (לרוב מגיעה ל-100 מ׳) כך נוצר שם זיהום אוויר חמור יותר מזה הנוצר במפרץ (שם שכבת העירוב עבה יותר)
ערך זה הוא קצרמרבנושא מדעי כדור הארץ. אתם מוזמנים לתרום לוויקיפדיה ו.
אינוזיטול טריפוספט

המבנה הכימי של אינוזיטול טריפוספט
אינוזיטול טריפוספט (IP3) הוא אחד משני תוצרי פירוק של PIP2.‏ PIP2 הוא פוספוליפיד הנמצא בממברנה המתקבל מתגובה המזורזת על ידי פוספוליפאז c. לשני תוצרי הפירוק של PIP2 יש חשיבות בשרשרת מעבר האותות של תאים. בעוד אינוזיטול טריפוספט הוא מסיס ועובר דיפוזיה לציטופלזמה ומפעיל תהליכים שם, התוצר השני, DAG, הוא חומצת שומן ומפעיל תהליכים בממברנה.
IP3 משמש כשליח שניוני בתהליכים מעבר אותות שמשופעלים על ידי חלבון G או על ידי קולטנים טירוזין קינאזות (Receptor tyrosine kinase) וגורם לשחרור יוני סידן ממאגריו ברשתית התוך-פלזמית אל תוך התא על ידי קישורו לתעלות סידן הגורם לפתיחתן. הקישור הוא קואופרטיבי.
עליית רמת הסידן בתא משמשת לתהליכים שונים כמו כיווץ שרירים, פירוק גליקוגן ושחרור חומרים מווסיקולות.
אידיאלים (אלבום)

אידיאלים הוא אלבום האולפן השלישי של שאנן סטריט, סולנה של להקת "הדג נחש", כיוצר עצמאי. האלבום יצא לאור בינואר 2021 ובהפקתו השתתפו אומנים רבים ביניהם ברי סחרוף, דודו טסה וריף כהן.
הפקת האלבום

מילות השיר "קום תקום", השיר הפותח את האלבום, לקוחות מתוך נאום שנשא מנחם בגין לפעילים בשנת 1947. את השיר הלחין דודו טסה, שהיה שותף גם להפקת השיר "הטיח שנפל" שמתבסס על לחן של אהובה עוזרי.
השיר "ואמרתי לעצב" הוא ביצוע מחודש לשיר שנכתב על ידי מרים ילן-שטקליס והוקלט לראשונה בשנת 1967. בשיר, שהולחן על ידי דודוש קלמס, חברו של סטריט ללהקת הדג נחש, משתתפת ריף כהן. החצוצרן אבישי כהן מלווה את השיר בנגינה.
ברי סחרוף השלחין, ניגן ושר בשיר "חתול רחוב". השיר לווה בוידאו קליפ שמציג מגוון צילומים ועבודות גרפיטי של יורם אמיר.
סמוך להוצאת האלבום הוציא סטריט יחד עם בירה שפירא בירה במהדורה מוגבלת תחת השם "אידיאלים".